08/07/2022 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Publicación do esgotamento do crédito do Programa de medidas urxentes para paliar o impacto do incremento do custo do combustible e subministracións nos sectores agrario, gandeiro, pesqueiro e do transporte, e denegación de solicitudes

Resolución de Presidencia nº 2022/30821 do 5 de xullo de 2022, pola que se publica o esgotamento de crédito das partidas orzamentarias asignadas ao Programa de medidas urxentes para paliar o impacto do incremento do custo do combustible e subministracións nos sectores agrario, gandeiro, pesqueiro e do transporte, e se denegan as solicitudes de subvención por este motivo Visto o expediente número 2022000014816, relativo á subvención correspondente ao programa anteriormente citado, no que se acreditan os seguintes Primeiro.- Mediante Resolución de Presidencia número 2022/18842 publicada no BOP número 76 do 22/04/2022, aprobáronse as bases reguladoras do Programa de medidas urxentes para paliar o impacto do incremento do custo do combustible e subministracións nos sectores agrario, gandeiro, pesqueiro e do transporte. Segundo.- De acordo coa base específica 7, a concesión, recoñecemento da obriga e orde de pagamento a prol das persoas beneficiarias do programa realizarase nun único acto administrativo, mediante resolución da Presidencia da Deputación, previa comprobación pola unidade xestora da concorrencia na persoa ou entidade solicitante dos requisitos sinalados nas bases reguladoras, ata o esgotamento do crédito orzamentario aprobado. Terceiro.- A base específica 7, establece que no suposto, de ser o caso, de esgotamento do crédito, e de acordo co disposto no artigo 31.4 da Lei 9/2007, do 13 de xuño, de subvencións de Galicia, mediante resolución da Presidencia publicarase o esgotamento das partidas orzamentarias asignadas no Boletín Oficial da Provincia co texto íntegro da resolución denegatoria por esgotamento de crédito, con indicación de que esta resolución esgota a vía administrativa e contra ela cabe interpor recurso contencioso- administrativo ou poderá formularse, con carácter potestativo, recurso de reposición, de acordo co disposto no artigo 52.1 da Lei 7/85, de 2 de abril, de Bases de Réxime Local. Vistos os antecedentes anteriores e en virtude das atribucións que me confire a normativa vixente.1º.- Publicar no Boletín Oficial da Provincia o esgotamento do crédito nas partidas orzamentarias do Orzamento xeral da Deputación para o exercicio 2022, asignadas ao Programa de medidas urxentes para paliar o impacto do incremento do custo do combustible e subministracións nos sectores agrario, gandeiro, pesqueiro e do transporte: 2º.- Denegar por esgotamento do crédito as solicitudes de subvención relacionadas no Anexo I.3º.- Dar por notificada a denegación aos solicitantes incluídos no Anexo I. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso- administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 6 de xullo de 2022 O presidente A secretaria Valentín González Formoso Amparo Taboada Gil